钦定古今图书集成/明伦汇编/官常典/第753卷 > 邵梦何
## 钦定古今图书集成/明伦汇编/官常典/第753卷 > 邵梦何

按《高州府志》：“梦何，电白人。任江西吉安通判，署安福
县事。崇祯十六年，逆贼张献忠犯安福，直逼县城，矢
石交下，势不可支，乃嘱左右曰：‘吾毕命封疆，不负圣
主。将印交仆，身效死守。及贼登陴，获梦何至营，以长
者礼敬之，欲其降服。梦何曰：‘城破身亡，有死而已’。贼
屡以温语导之，竟不屈。后以土兵动，疑梦何内应，是’”
夜，杀于安福城外。吉安通府绅衿请建祠，举入“名宦。”